Til foreldre /foresatte

**VEDR. ØKONOMISK ANSVAR FOR LÆREBØKENE**

Elevene har fått utdelt lærebøker og utstyr til verdi av ca. 3000 kr. I tillegg til dette kommer Chromebook og lader til en verdi av ca. 4000 kr. Dette representerer store verdier

for skolen, og det er viktig at elevene tar godt vare på lærebøkene og annet utstyr.

Kontaktlæreren har notert hvilke bøker/utstyr elevene har fått utlevert, og elevene har kvitert for dette. Elevene skal skrive navn, klasse og årstall i lærebøkene. Dette gjøres med penn for å unngå bytting osv. Når elevene får lærebøkene, er det elevenes ansvar å ta vare på dem. Legg derfor brede/bind på alle lærebøkene for å bevare dem best mulig. Ødelegges bindet, må nytt legges på.

Skolen skal hjelpe foreldre/foresatte med oppdrageransvaret, også når det gjelder elevenes ansvar for materiell og verdier som tilhører fellesskapet. Dessverre har vi gjennom årene opplevd at en del bøker får vel hard behandling av elevene.

Skolen kan ikke kontinuerlig erstatte ødelagte bøker, og skolens praksis er derfor å stille elevene økonomisk ansvarlig dersom bøkene eller Chromebook/lader blir ødelagt eller mistet. Dette ser i så måte ut til å være et bra virkemiddel, særlig dersom elevene må bruke egne penger for å erstatte skaden.

Når bøkene blir ramponert/ødelagt av rabling osv, vurderes erstatningssummen. Nye bøker som er ødelagt eller mistet, kreves det full erstatning for. Er boka brukt, vurderes erstatningssummen ut fra bokens tilstand ved utlevering. I alle erstatningstilfeller sendes brev om erstatningssummen til foreldre/foresatte.

Giske ungdomsskole den 27.08.19

---------------------------------------

Eirik Hansen

Rektor

![MC900413648[1]]()--------------------------------------- -----------------------------------------------------------------

Denne slippen leveres tilbake til skolen i løpet av uke 36.

Vi som foreldre/foresatte har lest og gjort oss kjent med ovennevnte informasjon.

Elevens navn:\_\_\_\_\_\_\_\_\_\_\_\_\_\_\_\_\_\_\_\_\_\_\_ Klasse:\_\_\_\_\_\_

Foreldre/foresattes underskrift:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_